Hei, denne artikkelen er over ett år gammel og kan inneholde utdatert informasjon

|||(Dagbladet): Tidligere i dag la Sigbjørn Johnsen fram statsbudsjettet for 2011. Der kommer det fram at man forventer en fortsatt økning i offentlige utgifter.

Les alt om statsbudsjettet her!



De siste tiden har kommunene fått stadig flere oppgaver og for å innfri forventningene har de stadig tatt opp mer og mer lån, ifølge Kommunesektorens interesse- og arbeidsgiverorganisasjon (KS). Flere økonomer frykter nå kommunene vil brekke nakken på den voksende gjeldsbomba.

Gjeldsbombe De siste tallene fra SSB viser at kommunenes gjeld har økt til hele 279 milliarder kroner. Kommunesektoren har nå hatt en årsvekst på over 10 prosent i 21 måneder i strekk. Aldri før har det vært registrert en så høy vekst over en så lang og uavbrutt periode. Samlet er brutto gjeld drøyt 20 milliarder kroner høyere nå enn ved nyttår, skriver Kommunal Rapport.

- Jens Stoltenberg og regjeringen skyver problemene foran seg, sier sjefsøkonom Elisabeth Holvik i SpareBank1 til Dagbladet. Hun viser til at store deler av gjelden er tatt opp under veldig lavt rentenivå og at kommunene vil få problemer med å håndtere gjelda når renta øker.

Sårbar for konjekturer Direktør for interessepolitikk i KS, Helge Eide, sier til Dagbladet at to tredjedeler av gjelda har rentebindingstid under ett år — og vil dermed være sårbar for kortsiktige rentekonjunkturer. Nettogjelden til kommunene er lavere enn bruttogjelden. Likevel vil stigende rentenivå være krevende å håndtere for kommunene.

- Vi anslår at en rentestigning på 1 prosentpoeng betyr vel 1 milliard mer i renteutgifter for kommunesektoren, sier Eide til Dagbladet.

- SKYVER PROBLEMENE FORAN SEG: - Jens Stoltenberg og regjeringen skyver problemene foran seg, sier sjefsøkonom Elisabeth Holvik i SpareBank1 til Dagbladet. Foto: BJØRN LANGSEM/DAGBLADET Vis mer

- Dette blir en gjeldsbombe for kommunene. Når vi møter eldrebølgen om ti til femten år vil kommunene møte dette med et veldig høyt gjeldsnivå. Dermed vil de være dårlig rustet til å møte ufordringene, sier Holvik.

Dermed vil ikke kommunene klare å leve opp til de forventningene man har gitt, ifølge sjefsøkonomen.

- De sjenerøse løftene vil bli for dyre på lang sikt og kommunene vil bli nødt til å øke eiendomskatten og reduserer tilbudene, sier Holvik.



- På tide å bremse KS sier at forslaget til statsbudsjett vil føre til at mange kommuner må foreta tøffe prioriteringer neste år.

- Vi mener at det nå er på tide å bremse. De siste årene har nettogjelden som andel av inntekten i kommunesektoren vokst til rekordnivåer. Lave renter har gjort gjelden lett å bære. Men dette kan forandre seg, sier nestleder i KS, Bjørg Tysdal Moe. Hun viser til at lånegjelden har økt fra 30.000 til 37.000 per innbygger på under to år.

- Vi har hatt en kraftig investeringsvekst samtidig som midlene ikke har kommet etter. Fra 2005 til 2010 har investeringene reelt sett øke med 50 prosent, mens inntektene økte med om lag 15 prosent, sier Moe.

SÅRBAR FOR RENTEKONJEKTURER: Direktør for interessepolitikk i KS, Helge Eide, sier til Dagbladet at to tredjedeler av gjelda har rentebindingstid under ett år — og vil dermed være sårbar for kortsiktige rentekonjunkturer. Foto: AGNETE BRUN/DAGBLADET Vis mer